JohanHeinsen/ENO huggingface dataset:
Aalborg Stiftstidende, 1829-09-26
En meget solid treetage Vindovn, af ret kjøn Facon, er underhaanden at faae tilkjøbs hos R. C. Blichfeld i Hjøring.
Aalborg Stiftstidende, 1829-09-26
Et godt engelsk 8dags Stueuhr i Mahognie Fouteral, er at faae tilkjøbs hos Kjøbmand J. F. Østengaard i Aalborg. Godt Bomuldslysegarn, samt bleget Linned Dito, saaog godt gammel Mjød sælges til billigste Priser af Thore Green. Store Newcastler Steenkul til Kakkelovnsbrug kan faaes i næste Uge, Bestillinger modtages i de første Dage af næste Uge hos J. M. Cohen.
Aalborg Stiftstidende, 1829-09-26
Extra god gammel Mjød er til billig Priis at faae hos Th. v. Spreckelsen, Aalborg, d. 26de Septbr. 1829. paa Gammel-Torv.
Aalborg Stiftstidende, 1829-09-26
Flekkede røgede Sild faaes hos A. W. Ellermann.
Aalborg Stiftstidende, 1829-09-26
J Classe=Lotteriets 4de Classe udkom i Undertegnedes Collection 22 Gevinster, hver med 23 Rbd., som betales enten Contant, eller med et Frilod til 5te Classe. Fornyelsen til bemeldte 5te Classe maatte behageligst skee inden 19de October d. A. Nye Lodsedler a 23 Rbd. pr. Lod er tillige at bekomme. Aalborg, den 24de Septbr. 1829. Grønnerup.
Aalborg Stiftstidende, 1829-09-26
Forladt Pressen har idag: Underholdnings- og Politibladet, "Ven timbriske Jagttager Nr. 2. Jndhold: 1) Jndsendte Sager: a) Noget om paa Gader forspændt holdende Vogne; b) Om Renovations-Udkjørsel fra Graven; c) Om Assistentshuse; d) Deres Kongelige Høiheder, Kronprindsesse Karolines og Prinds Ferdinands høie Formæling: e) Til J. H. - 2) Mærkeligt Exempel paa Ydmyghed og sønlig Lydighed, samt faderlig Forsigtighed. - 3) Pendant til Slaget ved Navarin, den 20de October 1827. - 4) Kosciusko. - 5) Kamschatkas Bjerge. - 6) Misceller,
Aalborg Stiftstidende, 1829-09-26
og Anecdoter. - 7) Bekjendtgjørelse. Abonnements Antegnelse paa dette Blad, der udkommer hver Løverdag, et Ark stort, og tilstilles inden og udenbyes Abonnenter for 1 Rbd. qvartaliter, kan behageligst skee paa Postcontoiret i Frederikshavn, hos Hr. Tracteur Haslund i Hobroe, samt i Aalborg i Stiftsbogtrykkeriet og hos Undertegnede Bladets Redacteur.
Aalborg Stiftstidende, 1829-09-26
NB. Det bemærkes, at de Subskriberende kunne paa de anførte Steder tillige erholde de allerede udkomne Nummere. Aalborg, den 26de Septbr. 1829. C. F. Severin.
Aalborg Stiftstidende, 1829-09-26
En Jomfru af sat Alder, der i flere Aar har tjent og giver Pigebørn Underviisning i Skrædersyening efter Maal, og andre Fruentimmer=Haandarbeider, samt er vant til at gaae i Huusholdningen, ønsker sig til 1ste November en Condition. Fordeelagtigt Vidnesbyrd meddeles. Stiftsbogtrykkeriet anviser.
Aalborg Stiftstidende, 1829-09-26
Som Følge af Posternes forandrede Gang paa forestaaende Vintertour, der herfra for Pakkeposten tager sin Begyndelse, Mandagen den 5te og for Brevposten Torsdagen den 15de October, bliver de almindelige Jndleveringstider saaledes: 1) Til Pakkeposten bemeldte 5te October og fremdeles hver Mandag indtil Kl. 4 Eftermiddag. 2) Til Brevposten sydefter bemeldte 15de October og fremdeles hver Torsdag og Mandag Eftermiddag fra Kl. 4 til 8.3) Til Posterne som gaae af Hjøring, Frederikshavn og Nibe vil det, saalænge Dampfarten kan benyttes, være nødvendig at indlevere forinden Kl. 4 Tirsdag og Fredag Eftermiddag. Aalborg Postcontoir, den 19de September 1829. Sørensen. Betlerie paa Gaden og i Husene tager atter Overhaand ber i Byen, saa der maae tages Forholdsregler til, at hemme dette lovstridige Uvæsen, som ikkun fremmer Ørkesløshed og andre Laster. Der vil saaledes blive sørget for Betleres Paagribelse og Afstraffelse, og ville Forældre hvis Børn antræffes, derfor blive tiltalte til vedbørlig Undgjældelse; men uden Medvirkning fra Byens Jndvaanere, som ved at give, understøtte og fremlokke dette skadelige Onde, vil man vanskelig og seent naae Maalet. Samtlige Byens Jndvaanere blive derfor herved tjenstlig opfordrede til, ikke at uddele Almisse paa Gaden, eller ved Dørene, da man ellers vil see sig nødsaget til, at drage dem til Ansvar efter Anordningerne, og med særdeles Hensyn til Bestemmelserne i Placaten 15de December 1739. Aalborg i Commissionen for Fattigvæsenet, den 14de September 1829. Stochholm. Henneberg. Schmidt. Wølfferdt.
Aalborg Stiftstidende, 1829-09-26
Mit iboende Sted i Slotsgade agter jeg underhaanden at bortsælge. Liebhabere ville behage at henvende sig til mig selv. Birgitte sal. Hornes.
Aalborg Stiftstidende, 1829-09-26
Skipper Ferdinand Støckees Beboelse paa Nørregade, kan faaes til Leie næste Michaeli Flyttetid. L. C. Nørgaard.
Aalborg Stiftstidende, 1829-09-26
At Undertegnede, under 13de Juni d. A., er meddeelt kongelig allernaadigst Privilegium til et Hørhegleries Anlæg og Drivt, med Udsalgsfrihed af den heglede Hør, her i Aalborg. hvilket Privilegium er Stedets høie Øvrighed pligtmæssigen foreviist, og at jeg, som en Følge heraf, har etableret mig hersteds og boer i Snorren ved Skibsbryggen; dette har jeg herved den Ære at offentliggiøre, i det jeg, i min Stilling, anbefaler mig, forsikkrende Reellitet og billigst Behandling. Det tilføies, at jeg ogsaa modtager Hør til Hegling, efter Enhvers Ønske. Aalborg, den 21de September 1829. Niels Jensen Torsted.
Aalborg Stiftstidende, 1829-09-26
Nyelig hjemkomne engelske Pillestene, samt rhinske & skaanske Meelstene faaes hos Sophie Berlin sal. Kaarsbergs. Aalborg, den 19de Septbr. 1829. 40 Rbd. Sølv og 240 Rbdlr. Sedler, Umyndiges Midler, af Nørlunds Godses Overformynderie, kan, imod befalet Sikkerhed, erholdes tillaans, enten strax eller til 11te December Termin 1829, naar man derom henvender sig til Undertegnede. Nørlund pr. Hobroe, den 13de September 1829. Rasmussen, Godsforvalter.
Aalborg Stiftstidende, 1829-09-26
Proclamata. Enhver, som maatte have noget Krav paa afdøde Degn i Scheelund og Wisborg Sogne Frantz Schade Guldmand og efterlevende Enke Albertine Cathrine, født Hast, deres fælles Boe, indkaldes herved med 12 Ugers Varsel, til at anmelde og beviisliggjøre saadant for undertegnede Skifteforvalter. Hobroe, den 20de September 1829. Muhle.
Aalborg Stiftstidende, 1829-09-26
Auctioner. Efter Begjering af Procurator Møller, paa vedkommende Udlægshavers Vegne, bliver det David Jacobsen af Kjøbenhavn tilhørende Huus No. 596 paa Hjørnet af Nørre- og Bredegade her i Byen, opraabt til Bortsalg ved 3de Auctioner, der afholdes paa Byetingsstuen 1ste Gang Tirsdagen den 22de October 1829 Formiddag 2den Gang Tirsdagen den 3die Novbr. - og 3die Gang Tirsdagen den 17de Novbr. - J Kl. 10, hvilket herved bekjendtgjøres overeensstemmende med Placaten af 22de April 1817. Aalborg, den 22de September 1829. Schmidt.
Aalborg Stiftstidende, 1829-09-26
Rettelse. Auctionen over Blomsterlög den 3de October afholdes ikke paa Compagnihuset, men hos Hr. Viinhandler Borregaard. Peter N. Skovgaard.
Aalborg Stiftstidende, 1829-09-28
Russiskestyrkiske Krigsbegivenheder. De Begivenheder, som have fundet Sted paa den nordvestlige Deel af Krigstheatret i Orienten og ligesom givet de fjendtlige Hæres Stilling der en modsat Vending mod den, som finder Sted paa Krigstheatrets sydøstlige Deel, indskrænke sig i Korthed til følgende: Tyrkerne havde allerede i Julii Maaned begyndt at passere Donauen med smaa Afdelinger. Fra Tid til anden bleve Transporter af Levnetsmidler og tilsidst endogsaa enkelte Kosakposter ophævede. Commandanten i Turnow vilde gjøre Ende paa disse Streiferier og lod om Natten en Troppeafdeling sætte over Donauen, for at ophæve den tyrkiske Leier, som stod ikke langt fra Nikopolis og der at lade alt, hvad man stødte paa, springe over Klingen. Expeditionen udførtes med sædvanlig Kjækhed. Den tyrkiske Leir paa den steile høire Donaubred blev stormet, 3 Faner tagne i Leiren selv og Troppecorpset vendte lykkelig tilbage med sine Trophæer, omendskjøndt en Deel fjendtlige Kanonbaade fra Nikopolis truede dem paa Tilbagetoget. Det var sandsynligt Forbittrelse over dette Nederlag og Lyst til at gjengjælde Russerne det, som foranledigede Tyrkerne til, nogle Dage derpaa, at landsætte 2 til 3000 Md., hvoriblandt 1000 Mand godt Cavallerie, ligeoverfor Nikopolis. Den russiske befalingsmand i Turnow, indsluttet fra alle Sider, holdt imidlertid Stand imod disse overlegne Stridskræfter og Tyrkernes gjentagne Angreb, indtil han erholdt Hielp af en Colonne Fodfolk og Cavallerie, som blev afsendt til Undsætning fra General Kiøselew, hvilken det lykkedes at kaste Tyrkerne tilbage i deres Baade, ved hvilken Leilighed en stor Deel af dem druknede. Saavidt, som man kan slutte, ved at sammenholde Efterretningerne med hinanden, vil General Geismar snart igjen kunne gaae offensivt til Værks.
Aalborg Stiftstidende, 1829-09-28
Det hedder i en Skrivelse fra Berlin af 19de September, at Rygter og Fred bestandig ere i Omløb og finde Tiltroe, omendskjøndt Jntet endnu er officielt bekjendtgjort derom. Nogle paastaae, at den preussiske Statstidende sikkert vilde have meddeelt noget Nærmere og Fredsunderhandlingerne, naar man ikke derved kom de Petersborger Blade i Forkjøbet.
Aalborg Stiftstidende, 1829-09-28
Betræffende Grækenlands Anliggender hedder det i en Skrivelse fra det Preussiske, at de befinde sig paa en god Fod. Hr. von Scharnhorst, som ifjor reiste til Grækenland, er nu paa Tilbageveien i Jtalien. Efter hans Breve at dømme, er han utilfreds med Hellenerne, hvilket imidlertid er Tilfældet hos alle unge Officerer, hvilke ikke saaledes som en Oberst Heidecker og nogle andre vakkre Mænd have vidst at finde det rigtige Standpunkt, hvorfra dette ulykkelige Folk maa bedømmes. Desuden reiste Herr von Scharnhørst til Grækenland fuld af Fordomme imod det, og det var at vente, at han vilde vende hjem igjen, uden at være bleven belært eller omvendt. Hvis Grækerne ere et fordærvet Folk, saa ere de blevne det ved Tyrkerne, og det er altsaa paa Tiden, at befrie de Ulykkelige fra disse Fordærvere (et Tilnavn, som Tyrkerne efter et gammelt Sagn give sig selv), for igjen at omskabe den til en agtværdig Nation. Denne samme Skrivelse udtrykker sig saaledes om Krigen i Orienten: "Sultanen er nu bragt til det Yderste og kan nu kun tænke paa at sikkre sig Krone, og Liv. Det er den Hurtighed, med hvilken de russiske Armeer ere rykkede frem, som har vedligeholdt den almindelige Fred, og man tør nu forsikkre, at Tyrkekrigen ikke længere udsætter Europas Rolighed for nogen Fare.
Aalborg Stiftstidende, 1829-09-28
Ved en Ukase til sin Marineminister har Russernes Keiser bestemt, at hædre Briggen Mercurius, som bestod i Kampen mod 2 fjendtlige Linieskibe, og til Løn derfor allerede er bleven prydet med St. Georgs Fanen, ved paa en Maade at forevige den i den russiske Flaade. Der skal nemlig stedse i samme Flaade-Afdeling befinde sig en Brig efter samme Model og Tegning, med samme Navn og samme Antal Kanoner til et undsletteligt Minde om den nærværende Brigs tappre Forsvar og til et Mynster for Efterslægten.
Aalborg Stiftstidende, 1829-09-28
England.
Aalborg Stiftstidende, 1829-09-28
Det er et vigtigt Tegn til Nærmelse fra Englands Side, at den engelske Regiering har kaldt den Erklæring tilbage, efter hvilken den af Grev Capodistria anordnede Udvidelse af den græske Blokade, ikke blev anerkjendt, og denne Blokade finder altsaa nu ingen Hindring mere.
Aalborg Stiftstidende, 1829-09-28
Bladet Coureren yttrer desuden ogsaa den Formodning, at Grev Diebitsch lader sine Forposter rykke langsomt frem imod Constantinopel, imedens han retter sine Hoved=Opertationer paa at tage Slottene paa Hellespontens europæiske Side i Besiddelse, for at aabne den russiske Flade Gjennemfarten. Denne kunde da med Lethed seile ind i Marmorahavet til Constantinopel, da Russerne blot behøvede, at lade deres Krigskibe bugsere ved Dampskibe langs med den Kyst, som er besat af deres Tropper, hvorved de vilde undgaae Jlden af de ligeoverfor liggende Batterier. Besætningen af Dardanelflottene kan iværksættes uden store Hindringer, da disse Skandser, som ere meget stærke mod Søesiden, fra Landsiden næsten ere aldeles uden Forsvar.
Aalborg Stiftstidende, 1829-09-28
En Krigsret over en Captain Dickenson, som commanderede et Linieskib i Slaget ved Navarin, har længe beskjæftiget den almindelige Opmærksomhed, og efter 17 Dages Sessioner ventede man omsider den 14de September Krigsrettens Dom. Den Anklagedes omstændelige Forsvar, som blev forelæst af hans Advocat, fyldte ikke mindre end 9 tæt trykte Sider i stor Folio. De engelske Krigslove fastsætte, som bekjendt, Dødsstraf for Forsømmelighed i Tjenesten, for hvilken Captainen beskyldes og Admiral Byngs sørgelige Skjebne, som blev skudt i forrige Aarhundrede, fordi han ikke gjorde alt muligt for at redde Minorca, vidner om, hvor strængt disse Love overholdes. Da Captain Dickensons Adfærd og Tapperhed i Fortiden almindelig roses, og han har været saa heldig at svække en Deel af Admiral Codringtons Beviisgrunde imod ham, har man det Haab, at han vil undgaae en lignende Skjebne.
Aalborg Stiftstidende, 1829-09-28
Blandinger. Fra Paris skrives, at der tales meget om et nyt opfundet Slags Tøi, der truer med at fortrænge alle værede Lærreds- og Bomuldstøier til Sommerklædningsstykker, som: Beenklæder, Veste, Kamasker, Jagtoverkjoler o. s. v.; det kaldes crinoline, er vævet af Hestehaar forbind Skjønhed, Glands og Lethed, og overgaaer disse end- og deri at det i de hede Sommerdage yder Legemet en mere velgjørende Kjøling. - Den vigtigste Nyhed i Paris, der paa den behageligste Maade henrykker alle Damer, er at Modens Gudinde har befalet, at de atter skulle bære Lommer. J Kjolen befinder sig en Aabning, og i Skjørtet Lommen selv. Nu faae Damerne atter frie Hænder, thi hidtil maatte de bære deres Lommetørklæde, Arbeidspose &c. i Hænderne. - Naar man gaaer tilbord, lader Konerne i de elegante Huse i Paris nu en Naalepude med Naale overrækkes til Damerne. For at de vide Ærmer ikke skulle falde ned i Tallerkenerne, er det nødvendigt at fæste hine omkring Armene. - Det er nu ikke mere Moden blandt de unge Modeherrer i London at bruge Briller, men i deres Sted have de Øienglas hængende ved en Guldkjæde. - Elegante Pariserdamer lade sig hver Dag see i tre forskjellige Paaklædninger. Til deres Haarpynt bruge nogle Damer et Slags Gafler at Skildpadde, istedetfor Naale. - En Ring efter Moden, har syv til i runde Guldplader. Hver af disse Medaillons indeholder et Bogstav af Emaille. Bogstaverne danne i Forening Ordet Souvenir eller Amitiec. En af Medaillonerne kan aabnes, og er til at lægge Haar i.
Aalborg Stiftstidende, 1829-09-28
Fædrenelandet. Lovgivning. Den 4de September 1829. Placat, hvorved de hidtil gieldende Forskrifter om en vis Størrelse eller Vægt af de Foustager, hvori Smør forhandles, samt Forpligtelsen til at lade disse Foustager forsyne med Justeermærke af Øvrigheden, ophæves, saa at det for Fremtiden skal staae Enhver frit for at nedpakke og forhandle sit Smør i Foustager af selvvalgt Størrelse og Vægt, og at forenes med Kjøberen om den Thara, der for Træet skal beregnes. Dog vil det, naar Handel om Smør sluttes efter de hidtil brugelige Tønder, Halvtønder, Fjerdinger eller Ottinger, paaligge Sælgeren at indestaae for, at Foustagen indeholder den dertil svarende Vægt af reent Smør, nemlig 1 Tønde 14 Lpd., og de øvrige Foustager i Forhold dertil, respective 7 Lpd., 3 1/2 Lpd. og 1 Lpd. 12 Pd. Ogsaa skal det fremdeles paaligge Magistraterne samt Herredsfogderne og Birkedommerne, naar det forlanges, at forsyne Foustager af den hidtil befalede Jndretning med Justeermærke.
Aalborg Stiftstidende, 1829-09-28
Den 1ste August 1829. Placat for Hertugdømmerne Slesvig og Holsteen, hvorefter det for Fremtiden skal være de examinerede Gjordemødre saa og andre Fruentimmer, naar de dertil have erholdt Tilladelse af den vedkommende Districtsphysicus, tilladt at betjenqvindelige Patienter med at sætte Klisterer, Blodigler og spanske Fluer.
Aalborg Stiftstidende, 1829-09-28
Jfølge Cancellie Skrivelse af 4de Juli sidstleden er Sognefogdens Anmeldelse om Veiforsømmelse ikke tilstrækkelig til at virke Mulct efter Øvrighedens Resolution, men Forseelsens Beskaffenhed bør først undersøges ved Forhør, og Mulct derefter paalægges ved Politirettens Dom.
Aalborg Stiftstidende, 1829-09-28
Kjøbenhavn. Et af de høistvigtige Establissementer i Hovedstaden, er Hr. Urban Jürgensens for den høiere Uhrmagerkunst, som har til Hensigt at frembringe Maskiner til den, for Astronomen, Geographen, og Navigatøren saa nødvendige, nøiagtige Tidsmaaling. J de Aar, i hvilke deri dette Establissement har været arbeidet paa de Frembringelser, der henhøre til den høiere Uhrmagerkunst, ere 43 Nummere udførte, foruden de øvrige Arbeider, der udførtes ved Siden af disse. Flere, som ere under Hænder, ere ogsaa næsten fuldendte, og andre ere begyndte. Jblandt bemeldte 43 Nummere ere sex astronomiske Penduluhre, paa hvilke ere anvendte den største Flid, og som ere udførte med den Nøiagtighed, som bør finde Sted ved saadanne Arbeider. Det Udvortes er uden Ornamenter, men har den Simpelhed, som passer sig bedst til Stykker, hvor Regularitæten og Nytten er Hovedsagen. Det ene af disse Uhre er nu i Christiania, og tilhører Universitætet der; det andet tilhører Kjøbenhavns Universitæt, det tredie er i Altona i Hr. Professor Statsraad Schumachers saa beundringsværdige Samling af Jnstrumenter, og det fjerde tilhører den keiserlige østerrigske General v. Fallon, Cheifor den østerrigske Grademaaling, som af vor Konge er skienket det. De to andre staae til eget Brug i Hr. Jürgensens Establissement. Blandt Chronometrene bemærkes især to, som efter en kongl. befaling ere forfærdigede, og som ere udførte efter en ny og eiendommelig Construction, og ei alene med en høi Grad af Nøiagtighed, men og med megen Luxus i det indvendige Arbeide. Det ene har Kongen skienket til Verdens-Omseileren Baron Krusenstern i Rusland, det andet til General Mugde i England. Af de andre Jürgensenske Chronometre have flere været paa endeel Søreiser baade i de varmere og i de koldere Climater, og deres Gang har været saaledes som den kunde ønskes.
Aalborg Stiftstidende, 1829-09-28
Den aarlige offentlige Examen i Metropolitanskolen, begyndte den 21de September og vedvarer (Søndagen undtagen) indtil den 30te September, efter det trykte detaillerede Schema, som Skolens fortjente Rector, Hr. Professor Nissen, R. af D., har udstædt. Metropolitanskolen dimitterer i Aar elleve Candidater til Universitetet.
Aalborg Stiftstidende, 1829-09-28
Odense, den 22de September. Møde i Frimurerlogen samme Aften, og den følgende Middag stor Diner i den ældste Klub.
Aalborg Stiftstidende, 1829-09-28
Den aarlige offentlige Examen i Odense Kathedralskole for Aaret 1829 begyndte Fredagen den 11te September. Det til samme udgivne Jndbydelsesskrift er af Hr. Adjunkt Kalkar og handler om "Platos Eutyphron. 9 Kandidater forventes dimitterede fra Skolen til Universitetet og desuden en Privatist efter Forordningen af 7de November 1809 §. 103.
Aalborg Stiftstidende, 1829-09-28
Den her nylig afdøde Major, Krigsraad Riissing, skal have skjænket endeel af sin efterladte Formue til et velgjørende Legat for to Enker og to ugivte Piger. J de sidste Aar boede han i Faaborg, men døde paa et Ophold her i sin Fødebye Odense, i den samme Gaard, hvor hans Besteforældre havde boet, og blev efter sit Ønske jordet paa den søndre Side af St. Knuds Kirke ved Siden af begge fine Forældre, hvis eneste kjære Barn han var. Han besad en oplyst, dannet Aand, forenet med en blid, elskværdig Karakteer, hvorfor og et talrigt indbudet Følge ledsagede ham til Graven.
Aalborg Stiftstidende, 1829-09-28
Viborg, den 17de September. J Tirsdags afreiste herfra det Beckerske Skuespillerselskab, efterat have endnu givet endeel theatralske Forestillinger med samme Held og bifald som de forhen averterede Abonnementsforestillinger. Og vil det formeentligen være dette Blads Læsere kjært at erfare, at dette Kunstnerselskab, der anbefalet sig ligesaameget ved Flid og Talent, som ved sit vakkre Forhold, agter efter Forlydende senere hen paa Vinteren atter at besøge Viborg, hvor det, fornemmeligen ved Opførselsen af fine Lystspil og fremfor alt af endeel Syngestykker og Vaudeviller under Direction af den udmærkede Musikansører, Hr. Hausen, har forskaffet Publikum mangen behagelig Aftenunderholdning.
Aalborg Stiftstidende, 1829-09-28
Blandinger. Hs. Majestæt Kongen har, ved en Skrivelse igjennem det slesvig holsteemlauenborgske Cancellie, allernaadigst behaget at tilkjendegive Justitsraad og Toldforvalter Gardthausen i Cappel sit allerhøieste Velbehag med den af Udbyttet for Lommebogen "Eidora" grundede Stiftelse til Bedste for de Fader, og Moderløse paa Halligerne.
Aalborg Stiftstidende, 1829-09-28
Mandagen den 17de August sidstl. opkom en pludselig Jldebrand, hvortil ingen Aarsag kan opdages, i Fæstegaardmand Anders Jørgensens Gaard i Frelltofte Bye, Nørre Lyndelse Sogn, som formedelst det samme Dag rasende Orkanveir øieblikkelig lagde denne Gaard tilligemed 2 hosliggende Boelsteder aldeles i Aske. Manden var fraværende og Konen, som ene var tilstæde, saae sig kun istand til at redde sig selv med sine nøgne Børn. Men alt Ind- og Udboe blev et Offetfor Luerne.
Aalborg Stiftstidende, 1829-09-28
Handels- og Skibs-Efterretninger. Galeasen Mette Cathrine, Capt. Thøgersen, bestemt fra Ribe til Amsterdam med Rug, er total forliist ved Terschelling. Samme Skjebne har Skibet Juliane Caroline, Capt. Lund, hjemmehørende i Apenrade, havt paa den franske Kyst. Et andet Skib fra samme By, Amphion, Capt. Koch, er meget ilde tilredt kommet ind til Dunkirchen. Den 10de Septbr. indstrandede under Hjerting Tolddistrict et hollandsk Skib uden levende Folks Medfølge.
Aalborg Stiftstidende, 1829-09-28
Kjøbenhavn den 15de Septbr. J Omsætningen af Kornvare er aldeles ingen Forandring. De sidste Efterretninger fra Frankrig, England og Holland have ikke frembragt nogensomhelst Spekulation. Enhver holder sig tilbage fra at kjøbe, indtil Høstens Udfald er decideret. - Om Høsten her i Landet ere Beretningerne fra de forskjellige Provindser hidtil saare afvigende; dog stemme de næsten alle overeens deri, at Rugen, som først i Vinter leed betydeligt, er paa mange Steder total fordærvet ved den vaade Høst; at Hveden, saavidt den er kommen i Huus, er ret god, og Ærterne bedre end man havde ventet. Af Byg og Havne var den største Deel endnu ikke høstet.
Aalborg Stiftstidende, 1829-09-28
Døde. Hofleverandeur D. C. With, 52 Aar. J. H. Hansen, 61 Aar; Mundkok H. Kruse; Skoemagersvend C. H. Hansen; A. C. Normann, f. Klim, 64 Aar; Oldfrue A. Hansen, 75 Aar; H. Elgstrøm, f. Lund; Litteratus F. S. Lyngbye, 70 Aar; Portraitmaler A. Schouw, 37 Aar; Bødkermester S. J. Nørager, 65 Aar; B. Bendix, f. Wuls, 40 Aar; C. C. Hansen, Kgl. Laquai; alle i Kjøbenhavn. Jfr. C. J. Fischer, 18 Aar, i Horsens. C.v Stocken, 56 Aar, i Slagelse. Sognepræst A. Erichsen i Gierslev Præstegaard, i jelland. Pottemagermester J. Nicolaisen, i Odense.
Aalborg Stiftstidende, 1829-09-28
Aalborg Kirker. Ægteviede. Den 20de Septbr., Tjenestekarl Wogn Jensen og Pigen Johanne Larsdatter.
Aalborg Stiftstidende, 1829-09-28
Døbt. Den 22de Septbr., Regimentstambour J. Hartmanns Datter, Caroline Marie Hartmann, Fadd. Mad. Simoni, Jfr. Wentzel, Justitsraad Schmidt, Capitainerne v. Schaumburg og v. Kindt, Kjøbmændene Johannsen, og C. Winkel, Contorist Wesenberg. - Kjøbmand Worms Søn, Henrik Georg Worm; Fadd. Mad. Brorson, Frøken Hegermann, Assessor Pharmacia Kayerød, Regimentschirurg Vahl. Proprietair Qvist, Examinatus juris Bøggild, Uhrmager Worm.
Aalborg Stiftstidende, 1829-09-28
Begravede. Den 25de Septbr., P. C. Waarsts Søn, 1 Aar 7 M. Bødkersvend J. T. Lunds Søn, 1 Aar 8 Dage.
Aalborg Stiftstidende, 1829-09-28
Bekjendtgjørelser. At vor gode og retskafne Moder, Enkefrue Sophie Claudi, født Gottschalch, igaar, efter otte Dages Sygdom, blev os ved Döden berøvet, bekjendtgjöres herved veemodigst paa mine sex Södskendes og egne Vegne. Aalborg, den 26de September 1823. Julius M. Claudi.
Aalborg Stiftstidende, 1829-09-28
Det har behaget det alvise Forsyn den 27de Dennes at bortkalde ved en rolig og stille Død min gode uforglemmelige Mand Skipper Søren Wilsen, i sit 65 Aars Alder; udi 35 Aars kjærligt Ægteskab deelte vi Livets Sorger og Glæder; dette for mig sørgeligste Dødsfald bekjendtgjøres Familie og Venner, af hans dybtsørgende efterladte Enke. Aalborg, den 28de Septbr. 1829. Dorthe Kirstine forup. sal. Søren Wilsens.